Фил Бул
philbull@gmail.com
Мајкл Хил
mdhillca@gmail.com
Ако мрежна подешавања не буду самостално додељена, мораћете да их унесете сами.

# Ручно подесите мрежна подешавања

Ако ваша мрежа самостално не додели мрежна подешавања вашем рачунару, мораћете сами ручно да унесете подешавања. Ова тема претпоставља да већ знате тачна подешавања за коришћење. Ако не, мораћете да питате администратора ваше мреже или да погледате у подешавањима вашег усмеривача или мрежног пребацивача.

# Да ручно подесите мрежна подешавања:

Отворите преглед Активности и почните да куцате Мрежа.

Кликните на Мрежа да отворите панел.

У левом окну, изаберите мрежну везу коју желите ручно да подесите. Ако се каблом прикључите на мрежу, кликните Жичана, затим кликните на дугме подешавања у доњем десном углу панела. За Бежичну везу, дугме подешавања ће се налазити поред радне мреже.

Уверите се да је ваша бежична картица укључена или да је мрежни кабал прикључен.

Кликните на ИПв4 или ИПв6 у левом окну и измените Адресе на Ручно.

Укуцајте ИП адресу и Мрежни пролаз, као и одговарајућу Мрежну маску.

У одељку ДНС, пребаците Самостално на ИСКЉ.. Унесите ИП адресу ДНС сервера који желите да користите. Унесите додатне адресе ДНС сервера користећи дугме +.

У одељку Руте, пребаците Самостално на ИСКЉ.. Унесите Адресу, Мрежну маску, Мрежни пролаз и Метрички за руту коју желите да користите. Унесите додатне руте користећи дугме +.

Кликните Примени. Ако нисте повезани на мрежу, кликните на област стања система на горњој траци и повежите се. Испробајте подешавања мреже тако што ћете покушати да посетите веб сајт или да погледате дељене датотеке на мрежи, на пример.