Ekaterina Gerasimova
kittykat3756@gmail.com
Michael Hill
mdhillca@gmail.com
Jim Campbell
jcampbell@gnome.org
Engedélyezze másoknak, hogy VNC használatával megnézzék és használják asztalát.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Az asztal megosztása

Lehetővé teheti másoknak, hogy egy asztalmegjelenítő alkalmazás segítségével megjelenítsék és irányítsák asztalát egy másik számítógépről. A Képernyőmegosztás beállítóablakában lehetővé teheti másoknak az asztala elérését, és megadhatja a biztonsági beállításokat is.

A Képernyőmegosztás csak akkor látható, ha a Vino csomag telepítve van.

A Vino telepítése

Nyissa meg a Tevékenységek áttekintést, és kezdje el begépelni a Megosztás szót.

Kattintson a Megosztás ikonra a panel megnyitásához.

Ha a Megosztás KI van kapcsolva, akkor kapcsolja BE állásba a kapcsolót.

Ha a Számítógép neve alatti szöveg szerkeszthető, akkor megváltoztathatja a számítógép által a hálózaton megjelenített nevet.

Nyissa meg a Képernyőmegosztás panelt.

A Képernyőmegosztás BE állásba kapcsolásával engedélyezheti, hogy mások megjelenítsék az asztalát. Ez azt jelenti, hogy mások megpróbálhatnak csatlakozni a számítógépéhez, és láthatják képernyője tartalmát.

A Távoli vezérlés engedélyezése jelölőnégyzet BE kapcsolásával engedélyezheti, hogy mások felügyeljék az asztalát. Ez azt jelenti, hogy mások mozgathatják az egérmutatóját, alkalmazásokat futtathatnak és fájlokat böngészhetnek a számítógépén, az éppen Ön által használt biztonsági beállításoktól függően.

Ez a beállítás alapesetben engedélyezve van, ha a Képernyőmegosztás kapcsoló BE állásban van.

# Biztonság

Gondolja át az egyes biztonsági beállítások használatának következményeit, mielőtt engedélyezi azokat.

## Az új kapcsolatoknak rá kell kérdezniük a hozzáférésre

Ha szeretné eldönteni, hogy egy adott személynek engedélyezi-e a hozzáférést az asztalához, akkor jelölje be Az új kapcsolatoknak rá kell kérdezniük a hozzáférésre négyzetet. Ha ezt kikapcsolja, akkor a rendszer nem kérdez rá, hogy engedélyezi-e a hozzáférést a számítógépéhez annak, aki éppen ezzel próbálkozik.

Ez a beállítás alapesetben engedélyezve van.

## Jelszó szükséges

Ahhoz, hogy mások csak jelszó megadása után csatlakozhassanak asztalához, jelölje be a Jelszó szükséges négyzetet. Ha nem használja ezt a beállítást, akkor bárki megpróbálhatja megjeleníteni az asztalát.

Ez a beállítás alapesetben le van tiltva, de engedélyezze, és adjon meg egy jelszót.

# Hálózatok

A Hálózatok szakasz felsorolja azokat a hálózatokat, amelyekhez jelenleg csatlakozik. A mellettük lévő BE / KI kapcsolóval szabályozhatja, hogy asztala melyeken osztható meg.

# Az asztal megosztásának befejezése

Az üzenettálca értesítési ikonjának használatával bonthatja egy, az asztalát távolról megjelenítő felhasználó kapcsolatát. Ehhez:

Nyissa meg az üzenettálcát a Super M megnyomásával, vagy az egérmutató képernyő aljára mozgatásával.

Kattintson az Üzenettálcán az Asztal ikonra. Ez megnyitja a Megosztás panelt.

Nyissa meg a Képernyőmegosztás panelt.

Kapcsolja KI a Képernyőmegosztás kapcsolót.