Гномов пројекат документације
gnome-doc-list@gnome.org
Мајкл Хил
mdhillca@gmail.com
Дејвид Кинг
amigadave@amigadave.com
Користите телефон или модемски штапић да се повежете на мобилну широкопојасну мрежу.

# Повежите се на мобилну широкопојасну

Можете да подесите везу на мрежу мобилних телефона (3Г) помоћу 3Г модема уграђеног у рачунару, помоћу мобилног телефона или модемског штапића.

Ако немате уграђени 3Г модем, повежите телефон или модемски штапић на УСБ прикључник на рачунару.

Отворите изборник система на десној страни горње траке.

Изаберите Искључи мобилну широкопојасну. Рашириће се одељак изборника Мобилна широкопојасна.

Ако се не појави Мобилна широкопојасна у изборнику стања система, проверите да уређај није подешен да се повеже као уређај за складиштење података.

Изаберите Повежи се. Ако се повезујете први пут, покренуће се чаробњак за подешавање мобилне широкопојасне везе. Почетни екран приказује списак потребних података. Притисните на Следеће.

Изаберите државу или област вашег достављача са списка. Притисните Следеће.

Изаберите вашег достављача са списка. Притисните Следеће.

Изаберите план у складу са врстом уређаја за повезивање. Ово ће одредити назив приступне тачке. Притисните Следеће.

Потврдите подешавања која сте изабрали притиском на дугме Примени. Чаробњак ће се затворити а панел Мреже ће приказати својства ваше везе.

Неки телефони имају поставку под називом УСБ повезивање која не захтева подешавање на рачунару. Када је подешавање активирано на телефону, веза ће се појавити као Повезан жичано у системском изборнику а УСБ жичана на мрежном панелу.